ai4bharat/Pralekha huggingface dataset:
பாதுகாப்பு அமைச்சகம்
சவால்களை எதிர்கொள்வது பற்றி விவாதிக்கவும், சிறந்த நிர்வாகத்திற்கான புதிய யோசனைகளை உருவாக்கவும் பாதுகாப்பு அமைச்சகம் இரண்டு நாள் சிந்தனை அமர்வு நடத்துகிறது
பாதுகாப்பு அமைச்சகம் தனது துறைகள் எதிர்கொள்ளும் பல்வேறு சிக்கல்கள் மற்றும் சவால்களைப் பற்றி விவாதிக்கவும், சிறந்த நிர்வாகம் மற்றும் செயல்பாட்டிற்கான புதிய யோசனைகளை வெளியிடும் நோக்கத்துடனும், ஜூன் 19 மற்றும் 20 தேதிகளில் புதுதில்லியில் 'சிந்தனை அமர்வு' க்கு ஏற்பாடு செய்துள்ளது. பாதுகாப்புத் துறை, ராணுவ விவகாரத் துறை, முன்னாள் படைவீரர் நலத் துறை ஆகியவை பல கருப்பொருள்களை அடையாளம் கண்டுள்ளன, அதில் புகழ்பெற்ற வல்லுநர்கள் தங்கள் கருத்துக்களைப் பகிர்ந்து கொள்வார்கள்.
தேசிய பாதுகாப்பிற்கான விரிவான அணுகுமுறை, சைபர் பாதுகாப்பு சவால்கள், தேசிய தகவல் பாதுகாப்புக் கொள்கை மற்றும் வழிகாட்டுதல்கள், செயல்திறன் தணிக்கை, சைனிக் பள்ளிக்கல்வி முறை, பாதுகாப்பு கையகப்படுத்துதலில் திறன் உருவாக்கம், பாதுகாப்பு உற்பத்தித்துறை ஆகிய தலைப்புகளில் பாதுகாப்புத்துறை பின்வரும் தலைப்புகளில் விவாதிக்கும்.
உற்பத்தி மற்றும் பாதுகாப்பு ஏற்றுமதியை மேம்படுத்துதல், அதிகரித்து வரும் சுதேசிமயமாக்கலுக்கான பாதை, தொழில்துறை சூழல் மற்றும் திறமையான பணியாளர்கள், விளையாட்டு மைதானத்தை மேம்படுத்துதல், தர சீர்திருத்தங்கள் ஆகியவை பற்றி பாதுகாப்பு உற்பத்தித்துறை விவாதங்களை நடத்தும்.
ராணுவ விவகாரங்கள் துறையால் தேர்ந்தெடுக்கப்பட்ட தலைப்புகள், மனித வள அம்சங்களை ஒருங்கிணைத்தல் மற்றும் மேம்படுத்துதல், பயிற்சி மற்றும் செயல்பாட்டு சிக்கல்களுக்கு தீர்வு காணுதல், ஆயுதப் படைகளின் திறன்களை மேம்படுத்துதல் ஆகியவை ஆகும்.
சிறந்த ஓய்வூதிய சேவைகள், முன்னாள் படைவீரர்களின் நலனுக்கான பிற நடவடிக்கைகளை மேற்கொள்ளுதல், சிறு நிறுவனங்களைத் தொடங்குவதற்கு உதவி வேலைவாய்ப்பை மேம்படுத்துதல் போன்றவை குறித்து முன்னாள் படைவீரர் நலத்துறை விவாதம் நடத்தும்.
சுகாதாரம் மற்றும் குடும்ப நலத்துறை அமைச்சகம்
குழந்தைகளுக்கான தடுப்பூசி
2018-19-லிருந்து 2019-2020 வரை குழந்தைகளுக்கு பல்வேறு தடுப்பூசிகள் செலுத்தும் நிலை அதிகரித்து வருகிறது. இருப்பினும் கொவிட்-19 பெருந்தொற்று மற்றும் அதன் தொடர்ச்சியான கட்டுப்பாடுகள் காரணமாக 2019-2020-வுடன் ஒப்பிடும்போது 2020-2021-ல் தடுப்பூசி செலுத்தப்பட்ட குழந்தைகளின் எண்ணிக்கையில் லேசான குறைவு ஏற்பட்டுள்ளது. இந்த இடைவெளியை நிரப்புவதற்கு தீவிர இந்திரதனுஷ் இயக்கத்தின் மூலம் அவ்வப்போது முகாம்கள் நடத்தப்படுகின்றன.
மஞ்சள் காமாலை தடுப்பு, பிசிஜி, போலியோ வைரஸ் செயலின்மை தடுப்பூசி, தட்டம்மை நோயை கட்டுப்படுத்தும் முதல் டோஸ் தடுப்பூசி, தொண்டை அழற்சி நோயை கட்டுப்படுத்தும் முதல் டோஸ் தடுப்பூசி ஆகியவை குழந்தைகளுக்கு கொடுக்கப்படுகின்றன.
தமிழ்நாட்டிலும், புதுச்சேரியிலும் 2021 நவம்பர் 29 நிலவரப்படி தடுப்பூசி செலுத்தப்பட்ட குழந்தைகளின் எண்ணிக்கை விவரம்:
|
|
தடுப்பூசி வகை
|
|
தமிழ்நாட்டில் குழந்தைகள் எண்ணிக்கை
|
|
புதுச்சேரியில் குழந்தைகள் எண்ணிக்கை
|
|
மஞ்சள் காமாலை தடுப்பு
|
|
9,05,165
|
|
26,142
|
|
பிசிஜி
|
|
9,29,570
|
|
15,532
|
|
போலியோ வைரஸ் செயலின்மை தடுப்பூசி முதல் டோஸ்
|
|
8,89,047
|
|
14,765
|
|
போலியோ வைரஸ் செயலின்மை தடுப்பூசி இரண்டாவது டோஸ்
|
|
8,89,927
|
|
14,112
|
|
தட்டம்மை கட்டுப்பாட்டு தடுப்பூசி முதல் டோஸ்
|
|
10,30,932
|
|
14,190
|
|
தொண்டை அழற்சி நோய் கட்டுப்பாட்டு தடுப்பூசி
|
|
9,29,570
|
|
15,532
இந்த தகவல்களை மத்திய சுகாதார மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777640
(Visitor Counter : 741
பாதுகாப்பு அமைச்சகம்
கடற்படை தளபதிகள் மாநாடு
2021-ம் ஆண்டின் கடற்படை தளபதிகள் நிலையிலான இரண்டாவது மாநாடு இன்று புதுதில்லியில் தொடங்கியது. தொடக்க அமர்வின் போது கடற்படை தளபதிகளிடையே தேசிய பாதுகாப்பு தொடர்பான விஷயங்கள் குறித்து பாதுகாப்பு அமைச்சர் திரு ராஜ்நாத் சிங் உரையாற்றினார்.
முக்கிய செயல்பாடுகள், பொருட்கள், தளவாடங்கள், மனித வள மேம்பாடு, பயிற்சி மற்றும் நிர்வாக நடவடிக்கைகள் ஆகியவற்றை ஆய்வு செய்வதற்கான இந்த மாநாட்டில் இந்திய கடற்படையின் அனைத்து பிரிவு தளபதிகளும் கலந்து கொண்டனர்.
"இந்த மாநாடு நமது நாடு மற்றும் நமது கடற்படை எதிர்கொள்ளும் முக்கிய பிரச்சனைகள் குறித்து நமது கருத்துக்களை பகிர்ந்து கொள்ள மிக முக்கியமான வாய்ப்பு," என்று பாதுகாப்பு அமைச்சர் தமது உரையில் கூறினார்.
இந்திய பெருங்கடல் பகுதியில் இந்திய கடற்படையின் பங்கு குறித்து பேசிய அவர், "நமது நாட்டின் புவியியல் இருப்பிடம் பல வழிகளில் தனித்துவமானது. மூன்று பக்கங்களிலும் பரந்த கடல் பரப்பளவு அமைந்துள்ள நமது நாடு, யுக்திபூர்வமானதும் வர்த்தகம் மற்றும் வளங்களின் பார்வையில் மிகவும் முக்கியமானதுமாகும்," என்று கூறினார்.
பொறுப்பான கடல்சார் பங்குதாரராக ஒருமித்த கொள்கைகள் மற்றும் அமைதியான, வெளிப்படையான, விதிகள் அடிப்படையிலான நிலையான உலக ஒழுங்கை இந்தியா ஆதரிக்கிறது என்று கூறிய அவர், இந்த பிராந்தியத்தின் கடல் பகுதியில் முக்கியமான நாடாக இருப்பதால் இப்பகுதியின் பாதுகாப்பை உறுதி செய்வதில் நமது கடற்படையின் பங்கு மிகவும் முக்கியமானது என்றார். இந்த பொறுப்புகளை கடற்படை திறம்பட நிறைவேற்றுவது குறித்து பாதுகாப்பு அமைச்சர் மகிழ்ச்சியை வெளிப்படுத்தினார்.
உலகம் முழுவதும் வேகமாக மாறிவரும் பொருளாதார மற்றும் அரசியல் உறவுகளைப் பற்றி பேசுகையில், உறவுகளில் சில நிர்ப்பந்தங்களை இவை ஏற்படுத்துகின்றன என்று பாதுகாப்பு அமைச்சர் கூறினார். எனவே, வர்த்தகம் மற்றும் பொருளாதார நடவடிக்கைகளை மேம்படுத்துவதற்காக இந்திய கடல்சார் மண்டலங்களுக்குள் அமைதியையும் நிலைத்தன்மையையும் பராமரிப்பதற்கான அதிக தேவை உள்ளது என்றார் அவர். இப்பகுதியில் அமைதி மற்றும் நிலைத்தன்மையை பராமரிப்பதில் இந்திய கடற்படையின் பங்கு வரும் காலங்களில் பன்மடங்கு அதிகரிக்கும் என்று திரு ராஜ்நாத் சிங் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleseDetailm.aspx?PRID=1764695
----
(Visitor Counter : 151
சிறுபான்மையினர் நலன் அமைச்சகம்
மத்திய சிறுபான்மை விவகார அமைச்சகம் கடந்த ஆறு ஆண்டுகளாக அடைந்த சாதனைகளையும், மேற்கொள்ளப்பட்ட முயற்சிகளையும் கொண்ட விளக்கப்படத்தை வெளியிட்டுள்ளது
மத்திய சிறுபான்மை விவகார அமைச்சகம் கடந்த ஆறு ஆண்டுகளாக அடைந்த சாதனைகளையும், மேற்கொள்ளப்பட்ட முயற்சிகளையும் கொண்ட விளக்கப்படத்தை வெளியிட்டுள்ளது
மே 31, 2020
மத்திய சிறுபான்மை விவகார அமைச்சகம் கடந்த ஆறு ஆண்டுகளாக அடைந்த சாதனைகளையும், மேற்கொண்ட முயற்சிகளையும் எடுத்துக் கூறும் வகையிலான ஆங்கில மொழியில் ஐந்து விளக்கப்படங்களையும், இந்தி மொழியில் ஐந்து விளக்கப்படங்களையும் வெளியிட்டுள்ளது. சமூக ஊடக வலைதளங்களில் வெளியிடுவதற்கு ஏற்ற வகையிலான இந்த விளக்கப்படங்கள், நாட்டில் சிறுபான்மையினர் நலனுக்காக மேற்கொள்ளப்பட்ட ஏறக்குறைய அனைத்துத் திட்டங்களையும் எடுத்துக் கூறும் வகையில் ஐந்து தலைப்புகளில் / பொருள்களில் உள்ளன.
- திறன் மேம்பாடு, வேலை, வேலைவாய்ப்பு
- ஹுனார் ஹாட்: கலைஞர்கள், கைவினைஞர்கள், சமையற்கலை நிபுணர்கள், ஆகியோருக்கான வாய்ப்பு - குறிப்பாகப் பெண்களுக்கு அதிகாரம் வழங்குவது குறித்து சிறப்பு கவனம்.
- பிரதமர் ஜன் விகாஸ் கார்யகிரம்:  நாட்டில் சிறுபான்மையினர் அதிகமாக உள்ள இடங்களில் சமூகப் பொருளாதாரக் கல்வி மற்றும் வேலைவாய்ப்பு சார்ந்த கட்டமைப்புகளை மேம்படுத்துவது குறித்து கவனம் செலுத்துகிறது.
- கல்வி அதிகாரம்
- வக்ஃபு சொத்துகளைப் பயன்படுத்துவது: நாடுமுழுவதும் உள்ள வக்ஃபு சொத்துக்களை ஜியோ டேக்கிங் செய்தல்; மற்றும் கணினி மயமாக்குதல்; இதன்மூலம் சொத்துக்கள் சமுதாய நலனுக்காக பயன்படுவதை உறுதி செய்தல்.
இந்த விளக்கப்படங்கள் சித்திரங்கள், புகைப்படங்கள், எழுத்துப்பூர்வமான விளக்கம் ஆகிய அனைத்தையும் கொண்டு, சிறந்த பயனளிக்கும் வகையில் வடிவமைக்கப்பட்டுள்ளன.
விளக்கப்படங்களைக் காண இங்கே சொடுக்கவும் ஆங்கிலத்திற்கு English ஹிந்திக்கு Hindi
(-----
கலாசாரத்துறை அமைச்சகம்
3-வது ஜி-20 கலாச்சாரப் பணிக்குழுவின் தொடக்க அமர்வு கர்நாடக மாநிலம், ஹம்பியில் நடைபெற்றது
3-வது ஜி-20 கலாச்சாரப் பணிக்குழுக் கூட்டத்தின் தொடக்க அமர்வு இன்று கர்நாடகா மாநிலம் ஹம்பியில் நடைபெற்றது. மத்திய நாடாளுமன்ற விவகாரங்கள், நிலக்கரி மற்றும் சுரங்கங்கள் துறை அமைச்சர் திரு.பிரகலாத் ஜோஷி இந்த அமர்வில் உரையாற்றினார்.
அப்போது உரையாற்றிய அவர், கலாச்சாரத்தை மையமாகக் கொண்டு கொள்கைகளை வகுப்பதற்காக 4 விஷயங்களுக்கு முக்கியத்துவம் அளிக்கப்பட்டிருப்பதாகக் கூறினார். அவை, கலாச்சாரத்தின் அடையாளமாக உள்ள பகுதிகளைப் பாதுகாத்தல் மற்றும் சீரமைத்தல், பாரம்பரியம் மூலம் நிலையான எதிர்காலத்தைப் பெறுதல், கலாச்சாரம் மற்றும் கலை சார்ந்த பொருளாதாரத்தை மேம்படுத்துதல் மற்றும் கலாச்சாரத்தின் பாதுகாப்பு மற்றும் மேம்பாட்டிற்கான டிஜிட்டல் தொழில்நுட்பங்களை மேம்படுத்துதல் ஆகும்.
”இந்தக் கூட்டத்தில் பங்கேற்ற அனைவரும் கூட்டத்தில் பங்கேற்பதோடு மட்டுமல்லாமல், கலாச்சார மாற்றத்திலும் பங்கேற்பவர்களாகவும் இருப்பர்” எனவும் அவர் கூறினார். பன்முகத்தன்மை கொண்ட இந்த உலகில், கலாச்சாரமே நம் அனைவரையும் பிணைக்கும் நூல் என்றும் அவர் கூறினார்.
இந்தக் கலாச்சாரப் பணிக்குழுக் கூட்டத்தில், கின்னஸ் சாதனை புத்தகத்தில் இடம்பெறும் வகையில் மிகப்பெரிய எம்பிராய்டரி கண்காட்சி அமைக்கப்பட்டுள்ளது. லம்பானி சமூகத்தைச் சேர்ந்த 450-க்கும் மேற்பட்ட பெண் கலைஞர்களினால் செய்யப்பட்ட பொருட்கள் இதில் இடம்பெற்றுள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும் : https://pib.gov.in/PressReleasePage.aspx?PRID=1938384
பாதுகாப்பு அமைச்சகம்
மறைந்த அட்மிரல் ரொனால்ட் லின்ஸ்டேல் பெரேராவின் நூற்றாண்டு விழாவை ஒட்டி இந்தியக் கடற்படை பெங்களூருவில் 2023 மே 25 – 27 வரை அஞ்சலி செலுத்தியது
மறைந்த அட்மிரல் ரொனால்ட் லின்ஸ்டேல் பெரேராவின் நூற்றாண்டு பிறந்தநாள் விழா பெங்களூரில் மே 25 – 27-ம் தேதி வரை நடைபெற்றது. முன்னாள் கடற்படைத் தலைவர்கள் உள்பட ஏராளமானோர் அவருக்கு அஞ்சலி செலுத்தினர். இந்த நிகழ்வின் ஒரு பகுதியாக, 2023 மே 27 அன்று பெங்களூருவில் நடைபெற்ற கருத்தரங்கில் கடற்படைத் தளபதி அட்மிரல் ஆர்.ஹரி குமார் சிறப்புரை ஆற்றினார்.
40 ஆண்டுகளாக  இந்தியக் கடற்படையில் அட்மிரல் பெரேரா மேற்கொண்ட சாதனைகளை கருத்தரங்கில் பங்கேற்ற பேச்சாளர்கள் நினைவு கூர்ந்தனர். அட்மிரல் பெரேரா நவீன இந்தியக் கடற்படையை வடிவமைப்பதில் முக்கியப் பங்கு வகித்தார்.
பெங்களூருவில் உள்ள அட்மிரல் பெரேராவின் நினைவிடத்தில், ரியர் அட்மிரல் கே.எம். ராமகிருஷ்ணன், மூத்த அதிகாரிகளுடன் இணைந்து மலர் வளையம் வைத்து மரியாதை செலுத்தினார்.
ஓய்வுபெற்ற கடற்படை அதிகாரிகளின் அமைப்பான நேவி பவுண்டேஷன் பெங்களூருவும் நூற்றாண்டு நினைவு நிகழ்வுகளில் பங்கேற்றது. ஓய்வுக்குப் பிறகு பெங்களூருவில் குடியேறிய அட்மிரல் ஆர்.எல். பெரேரா, 1993 அக்டோபர் 14-ம் தேதி அவர் மறையும் வரை முன்னாள் ராணுவ வீரர்களின் நலனுக்காக அயராது உழைத்தவர்.
இது போன்ற நிகழ்வுகளில் ஓய்வுபெற்ற ஆயுதப்படை வீரர்கள் ஒன்றுகூடுவது தற்போதைய மற்றும் வருங்கால சந்ததியினருக்கு தொடர்ந்து ஊக்கமளிக்கும். தலைமைத்துவம், நேர்மை, துணிவு ஆகியவற்றில் அட்மிரல் பெரேராவைப் பின்பற்றுமாறு மூத்த வீரர்கள் இளம் வீரர்களை அறிவுறுத்தினர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 33.63 கோடிக்கும் மேற்பட்ட தடுப்பூசி டோஸ்களை வழங்கியுள்ளது மத்திய அரசு: மேலும் 44 லட்சத்துக்கும் மேற்பட்ட தடுப்பூசி டோஸ்கள் அனுப்பப்படுகின்றன.
மாநிலங்கள் மற்றும் யூனியன் பிரதேசங்களுக்கு, 33.63 கோடிக்கும் மேற்பட்ட கொவிட் தடுப்பூசி டோஸ்களை மத்திய அரசு வழங்கியுள்ளது. 44 லட்சத்துக்கும் மேற்பட்ட தடுப்பூசி டோஸ்களை அனுப்பும் பணிகள் நடைபெற்று வருகின்றன.
கொவிட் தடுப்பூசி போடுவதை விரைவு படுத்துவதிலும், நாடு முழுவதும் விரிவுபடுத்துவதிலும் மத்திய அரசு உறுதியுடன் உள்ளது. கொவிட் தடுப்பூசியின் புதிய திட்டம் 2021 ஜூன் 21ம் தேதி தொடங்கியது.
அதிக தடுப்பூசிகள் கிடைக்கச் செய்வதன் மூலம் தடுப்பூசி போடும் நடவடிக்கை அதிகரிக்கப்பட்டு வருகிறது. தடுப்பூசி போடுவதை சிறப்பாக திட்டமிடுவதற்கும், தடுப்பூசி விநியோகத்தை ஒழுங்குபடுத்துவதற்கும், தடுப்பூசி கிடைக்கும் நிலவரம் மாநிலங்கள் மற்றும் யூனியன் பிரதேசங்களுக்கு முன்கூட்டியே தெரிவிக்கப்படுகின்றன.
நாடு தழுவிய தடுப்பூசி திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு மத்திய அரசு கொவிட் தடுப்பூசிகளை இலவசமாக வழங்குகிறது.
18 வயதுக்கு மேற்பட்ட அனைவருக்கும் கொவிட் தடுப்பூசி போடும் புதிய திட்டத்தின்படி, தடுப்பூசி உற்பத்தி நிறுவனங்கள் தயாரிக்கும் 75 சதவீத தடுப்பூசிகளை மத்திய அரசு கொள்முதல் செய்து, மாநிலங்கள் மற்றும் யூனியன் பிரதேசங்களுக்கு இலவசமாக வழங்குகிறது.
இதுவரை மாநிலங்கள் மற்றும் யூனியன் பிரதேசங்களுக்கு 33.63 கோடி  தடுப்பூசி டோஸ்களை மத்திய அரசு இலவசமாக வழங்கியுள்ளது.
இவற்றில் இன்று காலை 8 மணி வரை, வீணான தடுப்பூசிகள் உட்பட 33,73,22,514 டோஸ்கள் காலியாகியுள்ளன.
மேலும், 44,90,000 தடுப்பூசி டோஸ்களை அனுப்பும் பணிகள் நடந்து வருகின்றன. இவற்றை மாநிலங்கள் மற்றும் யூனியன் பிரதேசங்கள் இன்னும் 3 நாட்களில் பெறும்.
பெட்ரோலியம் மற்றம் இயற்கை எரிவாயு அமைச்சகம்
இந்திய நிலக்கரி நிறுவனம் மற்றும் அதன் துணை நிறுவனங்களுக்கு ஒதுக்கீடு செய்யப்பட்ட நிலக்கரிச் சுரங்க ஒப்பந்தத்தின் கீழ் வரும் பகுதிகளில் நிலக்கரி படுகை மீத்தேன்  துரப்பணத்துக்கும், பயன்படுத்துவதற்கும் மத்திய அமைச்சரவை ஒப்புதல்
மத்திய பெட்ரோலியம், இயற்கை வாயு அமைச்சகம் வெளியிட்ட 3.11.2015 தேதியிட்ட அறிவிக்கையின் பிரிவு 3  –ஐ எண்ணெய் வயல்கள் வரன்முறை மற்றும் மேம்பாடு சட்டம் 1948-ன் பிரிவு 12-ன் கீழ் திருத்தி அறிவிக்கை வெளியிடுவதற்குப் பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை குழு ஒப்புதல் அளித்தது.
இந்தத் திருத்தத்தின் காரணமாகப் பெட்ரோலியம் மற்றும் இயற்கை வாயு விதிகள் 1959-ன் கீழ், சில சலுகைகள் இந்திய நிலக்கரி நிறுவனத்திற்கும், அதன் துணைநிறுவனங்களுக்கும் வழங்கப்பட்டுள்ளன. இதன்படி பெட்ரோலியம் மற்றும் இயற்கை வாயு விதிகள் 1959-ன் கீழ், நிலக்கரி அதிகம் உள்ள பகுதிகளின் கீழ் நிலக்கரி படுகை மீத்தேனை எடுப்பதற்கு உரிமம்/ குத்தகை பெறுவதற்கு இவற்றை விண்ணப்பிக்கத் தேவையில்லை.
தாக்கம்:
இந்த முடிவு “வர்த்தகம் புரிதலை எளிதாக்குதல்” என்ற அரசின் திட்டத்திற்கு ஏற்ப அமைந்துள்ளது. இதன் காரணமாக நிலக்கரி படுகை மீத்தேன் துரப்பணமும், பயன்பாடும் விரைவுபடுத்தப்படும், இயற்கை வாயு கிடைப்பது அதிகரிக்கும், இயற்கை வாயு தேவை மற்றும் வழங்கல் ஆகியவற்றுக்கு இடையேயுள்ள இடைவெளி குறையும். நிலக்கரி படுகை மீத்தேன் வாயு துரப்பணம் மற்றும் பயன்பாடு பணிகள் பொருளாதாரச் செயல்பாடுகளைத் தோற்றுவிக்கும். இதனையடுத்து நிலக்கரி படுகை மீத்தேன் செயல்பாடு மற்றும் தொழில்துறைகளில் வேலைவாய்ப்பை உருவாக்கும் திறன் பெற்றதாக அமையும்.
பின்னணி:
இந்திய நிலக்கரி நிறுவனம் மற்றும் அதன் துணை நிறுவனங்கள் நிலக்கரி சுரங்கப் பணிகளுக்கான குத்தகை பெற்றுள்ள பகுதிகளில் உள்ள அனைத்து நிலக்கரி பகுதிகளிலும் நிலக்கரி படுகை மீத்தேன் துரப்பணம் மற்றும் பயன்பாட்டுக்கு உரிமை பெற்றவை என்ற அறிவிக்கையை 3.11.2015 அன்று மத்திய அரசு வெளியிட்டிருந்தது. இந்த அறிவிக்கையின் பிரிவு 3  –ன்படி குத்தகை பெற்றவர் பெட்ரோலியம் மற்றும் இயற்கை வாயு விதிகள் 1959-ன் கீழ் “நிலக்கரி படுகை மீத்தேனுக்கான சுரங்கக் குத்தகையைப் பெறுவதற்கு மத்திய பெட்ரோலியம் மற்றும் இயற்கை வாயு அமைச்சகத்திற்கு மத்திய சுரங்கத் திட்டமிடல் மற்றும் வடிவமைப்பு நிறுவனத்தின் விரிவான பரிந்துரைகளுடன் விண்ணப்பம் சமர்ப்பிக்க வேண்டும்”.
(Visitor Counter : 157
வணிகம் மற்றும் தொழில்துறை அமைச்சகம்
பாசுமதி அல்லாத அரிசியின் முதல் ஏற்றுமதி சரக்கு, பாரதீப் துறைமுகத்திலிருந்து வியட்நாமிற்கு அனுப்பிவைப்பு
இந்திய அரிசி ஏற்றுமதியில், குறிப்பாக கிழக்கு பிராந்தியத்தில் அதன் சாத்தியக்கூறுகளை ஊக்குவிக்கும் வகையில் அத்தகைய சரக்கு ஒன்று ஒடிசாவின் பாரதீப் சர்வதேச சரக்கு முனையத்தில் இருந்து வியட்நாமிற்கு இன்று கொடியசைத்து அனுப்பி வைக்கப்பட்டது.
பாரதீப் துறைமுகத்தின் வரலாற்றில் முதன்முறையாக பாசுமதி அல்லாத அரிசி ஏற்றுமதி செய்யப்படுகிறது.
வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபெடாவின் ஏற்றுமதி உறுப்பினரான சரளா உணவுகள் குழுமம் என்ற நிறுவனம், செவ்வாய்க்கிழமையன்று 20 அரிசி கொள்கலன்களையும், அதைத் தொடர்ந்து அடுத்த மூன்று மாதங்களில் 500 கொள்கலன்களையும் பாரதீப் சரக்கு முனையத்திலிருந்து வியட்நாமிற்கு அனுப்பி வைக்கும்.
பாரதீப் சர்வதேச சரக்கு முனையத்தின் வாயிலாக அரிசி ஏற்றுமதி செய்யப்படுவதன் மூலம் தென் கிழக்கு நாடுகளுக்கு பாசுமதி அல்லாத அரிசி வகைகளின் ஏற்றுமதி ஊக்குவிக்கப்படுவதுடன், ஒடிசா மற்றும் அதைச் சுற்றியுள்ள மாநிலங்களைச் சேர்ந்த குறைந்தபட்சம் இரண்டு லட்சம் விவசாயிகளின் வருமானம் அதிகரிக்கும் என்று இந்த துவக்க விழா நிகழ்ச்சியின் போது அபெடாவின் தலைவர் டாக்டர் எம் அங்கமுத்து கூறினார்.
பாசுமதி அல்லாத அரிசி வகைகள் சென்னை, விசாகப்பட்டினம், காக்கிநாடா, முந்த்ரா, கிருஷ்ணாபட்டினம் உள்ளிட்ட இந்திய துறைமுகங்களிலிருந்து ஆப்பிரிக்க மற்றும் ஆசிய நாடுகளுக்கு ஏற்றுமதி செய்யப்பட்டு வரும் நிலையில், இந்த வரிசையில் விரைவில் பாரதீப் துறைமுகமும் இணையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1715736
-------
(Visitor Counter : 171
தொழிலாளர் மற்றும் வேலைவாய்ப்பு அமைச்சகம்
கோவிட்-19 காலத்தில், வீட்டில் இருந்தபடியேயு எம் ஏ என் ஜி செயலி மூலமாக தங்குதடையின்றி இபிஎப்ஓ சேவைகளைப் பெற உதவியது இபிஎப்ஓ
புதிய மின் அரசாளுமைக்கான யூனிஃபைட் அலைபேசி செயலி  ஊழியர் வருங்கால வைப்புநிதி  சந்தாதாரர்களிடையே மிகவும் பிரபலமடைந்துள்ளது. இந்த செயலி கோவிட்-19 காலத்தில், அவர்கள் வீட்டில் இருந்தபடியே தங்குதடையின்றி இபிஎப்ஓ சேவைகளைப் பெற உதவியது. தற்போது பிஎஃப் சந்தாதாரர் ஒருவர், இபிஎப்ஓ வில் பதினாறு விதமான சேவைகளை ‘உமாங்’ செயலி மூலமாக தங்களது அலைபேசியிலேயே பெற முடியும்.
கோவிட்-19 காலத்தின் போது ஏப்ரல் முதல் ஜூலை 2020 வரையிலான காலத்தில், இந்தச் செயலி மூலமாக இணைய வழியாகவே 1.27 லட்சம் விண்ணப்பங்கள் வரப்பெற்றன. இது கோவிட்டுக்கு முந்தைய காலத்தை விட 180 சதவிகிதம் அதிகமாகும். டிசம்பர் 2019 முதல் மார்ச் 2020 வரையிலான காலத்தில் இந்தச் செயலி மூலமாக 3.97 லட்சம் கோரிக்கைகள் வரப்பெற்றன. இபிஎப்ஓ அலுவலகங்களுக்கு நேரடியாகச் சென்றுதான் விண்ணப்பங்களைச் சமர்ப்பிக்க வேண்டும் என்ற அவசியம் இல்லாமல் செய்தது இந்தச் செயலி. இபிஎப்ஓ வின் பல்வேறு சேவைகளும் இந்தச் செயலியின் மூலமே கிடைக்கின்றன. உமாங் செயலி மூலமாக ‘உறுப்பினரின் பாஸ் புத்தகத்தை பார்ப்பது’ என்ற சேவை மிகவும் பிரபலமடைந்தது. ஆகஸ்ட் 2019 முதல் ஜூலை 2020 வரையிலான காலத்தில். இபிஎப் உறுப்பினர்கள் இபிஎப்ஓ உறுப்பினர் இணையதளம் மூலமாக 27.55 கோடி முறை பார்த்துள்ளனர். ஆனால் உமாங் செயலி மூலமாக 244.77 கோடி முறை இந்தச் சேவையைப் பயன்படுத்தியுள்ளனர். தங்களுடைய அலைபேசியில் உள்ள செயலிகள் மூலமாக ஒரு தொடுகையில் கிடைக்கின்ற விவரங்கள் காரணமாக உறுப்பினர்கள் இந்தச் செயலிக்கு முன்னுரிமை அளித்துள்ளனர்.
66 லட்சம் ஓய்வூதியதாரர்களுக்கு அவர்களது இல்லங்களிலேயே பாதுகாப்பான சேவை கிடைப்பதற்காக ஓய்வூதியதாரர்களின் பாஸ் புத்தகத்தைப் பார்த்துக் கொள்ளும் வசதியையும் ஈபிஎஃப்ஓ அளித்தது ஜீவன் பிரமாண் பத்திரங்களை அப்டேட் செய்து கொள்வதற்கான வசதியும் இந்தச் செயலியில் உண்டு. இந்த இரண்டு சேவைகளுக்கும் தற்போதுள்ள ஓய்வூதியதாரர்கள் மிகுந்த வரவேற்பு அளித்துள்ளனர். கோவிட்-19 காலத்தில் ஏப்ரல் முதல் ஜூலை 2020 வரையிலான காலத்தில், “ஓய்வூதியதாரர்கள் பாஸ் புத்தகத்தைப் பார்க்கலாம்” என்ற சேவைக்கு 18.52 லட்சம் ஏ பி ஐ ஹிட்டுகள் கிடைத்தன. ஜீவன் பிரமாணப் பத்திரத்தை அப்டேட் செய்யும் சேவைக்கு 29 ஆயிரத்து 773 ஹிட்டுகள் கிடைத்தன. மற்ற முக்கிய சேவைகள் யுஏஎன் ஆக்டிவேஷன் 21 27 942 ஏ பி ஐ ஹிட்டுகள்; இ கே வைசி சேவை 13,21,07,910ஏ பிஐ ஹிட்டுகள் .
உமாங் செயலியின் சேவைகளைப் பயன்படுத்தியவர்களில் 90 சதவிகிதம் பேர் இ பி எஃப் ஓ அமைப்பைச் சேர்ந்தவர்கள் என்பதால் இந்தச் செயலியை மிகப் பெருமளவில் பயன்படுத்தும் அமைப்பாக இபிஎப்ஓ உள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆந்திரப்பிரதேசம் திருப்பதியில் நாடு தழுவிய மரக்கன்று நடும் இயக்கத்தை திரு நிதின் கட்கரி தொடங்கிவைத்தார்
ஆந்திரப்பிரதேசம் திருப்பதியில் நாடு தழுவிய மரக்கன்று நடும் இயக்கத்தை மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி இன்று தொடங்கிவைத்தார்.
விடுதலை அமிர்தப்பெருவிழாவின் ஒரு பகுதியாக, அமிர்த நீர்நிலைகள், சுங்கச்சாவடிகள் உள்ளிட்ட தேசிய நெடுஞ்சாலைகளில் 300-க்கும் மேற்பட்ட இடங்களில் ஒரே நாளில் 2.75 லட்சம் மரக்கன்றுகளை நடும் இயக்கத்திற்கு இந்திய தேசிய நெடுஞ்சாலை ஆணையம் ஏற்பாடு செய்திருந்தது. நீடித்த சுற்றுச்சூழல் குறித்த விழிப்புணர்வை ஏற்படுத்தும் வகையிலான இந்த இயக்கத்தில் மாணவர்கள், அரசு சாரா தொண்டு நிறுவனங்கள், பொதுமக்கள் உள்ளிட்டோர் கலந்துகொண்டனர்.
இந்நிகழ்ச்சியில் பேசிய திரு நிதின் கட்கரி, பிரதமர் திரு நரேந்திர மோடி தலைமையில் பசுமை இந்தியா இயக்கத்துடன் இணைந்து இந்த முன்னெடுப்பு மூலம் நமது தேசிய நெடுஞ்சாலைகளை நீடித்த சுற்றுச்சூழல் மிக்க பசுமை நெடுஞ்சாலைகளாக மாற்றுவது நோக்கமாகும் என்று குறிப்பிட்டார்.
SM/IR/RS/KRS
சுகாதாரம் மற்றும் குடும்ப நலத்துறை அமைச்சகம்
பெருந்தொற்றின் எதிர்வரும் அலைகள் குழந்தைகளை பாதிக்கும் என்பது ஊகத்தின் அடிப்படையிலான கூற்று: புதுடெல்லி லேடி ஹார்டிங் மருத்துவக் கல்லூரியின் குழந்தை மருத்துவப் பிரிவு இயக்குநர் டாக்டர் பிரவீன் குமார்
குழந்தைகளிடையே ஏற்படும் கொவிட்-19 தொற்றின் தாக்கம், அவர்களின் பாதுகாப்பு, கர்ப்பிணி பெண்கள் மற்றும் பாலூட்டும் தாய்மார்களுக்கு தடுப்பூசி உள்ளிட்ட விஷயங்கள் குறித்து புதுடெல்லி லேடி ஹார்டிங் மருத்துவ கல்லூரியின் குழந்தை மருத்துவப் பிரிவு இயக்குநர் டாக்டர் பிரவீன் குமார் பல்வேறு கருத்துக்களைப் பகிர்ந்துள்ளார்.
குழந்தைகளின் மன நலன் மற்றும் உடல் நலனைப் பெருந்தொற்று எவ்வாறு பாதித்துள்ளது? அதன் நீண்ட கால தாக்கத்தை குறைப்பதற்கு என்ன செய்ய வேண்டும்?
குழந்தைகளின் மனநலன் மற்றும் உடல்நலனில் பெருந்தொற்று தீவிர பாதிப்பை ஏற்படுத்தக்கூடும். ஒரு வருடத்திற்கும் மேலாக குழந்தைகள் வீட்டிலேயே அடைந்துள்ளனர். அதுமட்டுமல்லாமல், குடும்ப உறுப்பினர்களுக்கு நோய் பாதிப்பு, பெற்றோருக்கு ஊதியக் குறைப்பு போன்றவற்றால் மன அழுத்தம் அதிகரித்துள்ளது. வித்தியாசமாக நடந்து கொள்வதன் வாயிலாக உளவியல் ரீதியான பாதிப்பை குழந்தைகள் வெளிப்படுத்தக் கூடும். ஒவ்வொரு குழந்தையும் ஒவ்வொரு வகையில் நடந்துக் கொள்வார்கள். ஒரு சிலர் திடீரென அமைதியாக இருப்பார்கள், வேறு சிலர் தங்களது கோபத்தை வெளிப்படுத்துவார்கள்.
எதிர்கால அலைகள் குழந்தைகளைக் கடுமையாக பாதிக்கும் என்று நீங்கள் கருதுகிறீர்களா? கொவிட்-19 தொற்றின் எதிர்கால அலையில் குழந்தைகளுக்குப் போதிய மருத்துவ வசதி செய்து தருவது தொடர்பாக நாடு எந்த வகையான நடவடிக்கைகளை மேற்கொள்ள வேண்டும்?
நாம் அறிந்தவாறு கொவிட்-19 என்பது உருமாறும் தன்மையுடைய புதிய தொற்று நோய். எதிர்கால அலைகள் குழந்தைகளை பாதிக்குமா அல்லது தொற்றின் தீவிரம் அதிகரிக்குமா என்பது அனைத்தும் ஊகங்களே. பெரும்பாலான பெரியவர்கள் தடுப்பூசியைப் போட்டுக் கொண்டதாலும், தற்போதைய நிலையில் குழந்தைகளுக்கு தடுப்பூசி அனுமதிக்கப்படவில்லை என்பதாலும், வருங்கால அலைகள் குழந்தைகளை பாதிக்கும் என்று மக்கள் ஊகத்தின் அடிப்படையில் தெரிவித்து வருகின்றனர்.
எதிர்காலத்தில் இந்த தொற்றுநோய் குழந்தைகளிடையே எந்தவகையான பாதிப்பை ஏற்படுத்தும் என்பது தெரியாத நிலையிலும் அதிலிருந்து குழந்தைகளை நாம் பாதுகாக்க வேண்டும். வீட்டில் உள்ள பெரியவர்கள் கொவிட் சரியான நடத்தை விதிமுறையை பின்பற்றுவதுடன், வெளியில் சென்று வரும்போது தொற்று ஏற்பட வாய்ப்பு இருப்பதால் சமூக நிகழ்வுகளுக்கு செல்வதைத் தவிர்க்க வேண்டும். மேலும் பெரியவர்கள் அனைவரும் தடுப்பூசியைப் போட்டுக் கொண்டால் குழந்தைகளுக்கு தொற்று ஏற்படும் அபாயம் பெருமளவு குறையும்.
தற்போது கர்ப்பிணிப் பெண்களும், பாலூட்டும் தாய்மார்களும் தடுப்பூசியைப் போட்டுக்கொள்ள அனுமதி அளிக்கப்பட்டுள்ளது. இதன் மூலம் கருவில் உள்ள குழந்தையும் பிறந்த குழந்தையும் தொற்றிலிருந்து பாதுகாக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737485
-----
(Visitor Counter : 270
ஊரக வளர்ச்சி அமைச்சகம்
ஆதார் அடிப்படையிலான பணப்பட்டுவாடா முறையின்  முன்னேற்றம் ஆய்வு செய்யப்பட்டு, ஊதியத்திற்கான பணம் செலுத்த என்ஏசிஎச் மற்றும் ஏபிபிஎஸ் கலப்பு வழி 2023 டிசம்பர் 31 வரை அல்லது மறு உத்தரவு வரும் வரை நீட்டிக்கப்பட்டுள்ளது
மத்திய அரசின் நலத்திட்டப் பயனாளி பல சந்தர்ப்பங்களில் வங்கிக் கணக்கு எண்ணினை அடிக்கடி மாற்றுவதாலும், பயனாளி சரியான நேரத்தில் புதிய கணக்கு எண்ணினை சமர்ப்பிக்காததால், சம்பந்தப்பட்ட திட்ட அலுவலர் கணக்கு எண்ணினைப் புதுப்பிக்காததாலும், இலக்கு வங்கிக் கிளை மூலம் ஊதியம் செலுத்தும் பல பரிவர்த்தனைகள்  நிராகரிக்கப்படுவதாக மத்திய அரசின் கவனத்திற்குக் கொண்டு வரப்பட்டுள்ளது.
பல்வேறு தரப்பினருடன் கலந்தாலோசித்து, இதுபோன்ற நிராகரிப்புகளைத் தவிர்க்க ஆதார் அடிப்படையிலான பணப்பட்டுவாடா முறையில்  நேரடிப் பணப்பரிமாற்றம்  மூலம் ஊதியத்தொகையை செலுத்துவது சிறந்த வழியாகும் என்று கண்டறியப்பட்டுள்ளது. இதன் மூலம் பயனாளிகள் உரிய நேரத்தில் ஊதியம் பெற முடியும்.
திட்ட தரவுத்தளத்தில் ஆதார் புதுப்பிக்கப்பட்டவுடன், இருப்பிட மாற்றம் அல்லது வங்கிக் கணக்கு எண் மாற்றம் காரணமாக பயனாளி கணக்கு எண்களை புதுப்பிக்க வேண்டியதில்லை. ஆதார் எண்ணுடன் இணைக்கப்பட்ட கணக்கு எண்ணுக்கு பணம் மாற்றப்படும். மகாத்மா காந்தி தேசிய ஊரக வேலை உறுதித் திட்டத்தின் அரிதான பின்னணியில் பயனாளியின் ஒன்றுக்கு மேற்பட்ட கணக்குகள் இருந்தால், பயனாளி கணக்கைத் தேர்ந்தெடுக்க விருப்பம் உள்ளது.
நேரடிப் பயன் பரிமாற்றத்திற்கு ஆதார் பயன்படுத்தப்படும் இடங்களில் 99.55% அல்லது அதற்கு மேற்பட்ட சதவீதம் வெற்றிகரமாக உள்ளது என்பதை இந்திய தேசிய பணப்பரிமாற்றக் கழகத்தின்  தரவு காட்டுகிறது. கணக்கு அடிப்படையிலான கட்டணத்தைப் பொறுத்தவரை அத்தகைய வெற்றி சுமார் 98% ஆகும்.
ஏ.பி.பி.எஸ், உண்மையான பயனாளிகளுக்கு உரிய தொகையைப் பெற உதவுகிறது; போலிப் பயனாளிகளைக் களையெடுப்பதன் மூலம் ஊழலைத் தடுப்பதில் முக்கியப் பங்கு வகிக்கிறது. மகாத்மா காந்தி தேசிய ஊரக வேலை உறுதித் திட்டத்தில் ஆதார் வசதியுடன் கூடிய பணம் செலுத்தப்படவில்லை. இந்தத் திட்டம் ஆதார் அடிப்படையிலான கட்டண இணைப்பு முறையைத் தேர்வு செய்துள்ளது. ஆதார் அடிப்படையிலான பணப்பட்டுவாடா முறையின்  முன்னேற்றம் ஆய்வு செய்யப்பட்டு, ஊதியப் பணப்பட்டுவாடாவின் கலப்பு வழி  2023 டிசம்பர் 31 வரை அல்லது மறு உத்தரவு வரும் வரை நீட்டிக்கப்பட்டுள்ளது. வேலைக்கு வரும் பயனாளி ஆதார் எண்ணினை வழங்குமாறு கோர வேண்டும், ஆனால் இந்த அடிப்படையில் வேலை மறுக்கப்படக்கூடாது என்று அமைச்சகம் அனைத்து மாநிலங்களுக்கும் தெளிவுபடுத்தியுள்ளது. ஒரு பயனாளி வேலை கோரவில்லை என்றால், அத்தகைய சந்தர்ப்பங்களில் ஏ.பி.பி.எஸ்-சுக்கான தகுதி பற்றிய அவரது நிலை வேலைக்கான தேவையை பாதிக்காது. தொழிலாளர் ஏ.பி.பி.எஸ் -க்கு தகுதியற்றவர் என்ற காரணத்தின் அடிப்படையில் வேலை அட்டைகளை நீக்க முடியாது என்பதும் தெளிவுபடுத்தப்பட்டுள்ளது.
மொத்தமுள்ள 14.33 கோடி பயனாளிகளில், 13.97 கோடி பேருக்கு ஆதார் இணைக்கப்பட்டுள்ளது. இவற்றில் 13.34 கோடி ஆதார் அங்கீகரிக்கப்பட்டுள்ளது. தற்போது நடைமுறையில் உள்ள தொழிலாளர்களில் 81.89% பேர் இப்போது ஏ.பி.பி.எஸ்-க்கு தகுதி பெற்றுள்ளனர். 2023 ஜூலை மாதத்தில், சுமார் 88.51% ஊதியம் ஏ.பி.பி.எஸ் மூலம் வழங்கப்பட்டுள்ளது.